
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 123 

28 Ιανουάριου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός δικαιολογητικών για την πληρωμή των 
εξόδων μετακίνησης και διαμονής μελών οικογέ¬ 
νειας - συνοδών στρατιωτικών, αστυνομικών κλπ., 
σοβαρά τραυματιζομένων κατά την εκτέλεση των 


υπηρεσιακών τους καθηκόντων. 1 

Ανακατανομή θέσεων επιτυχόντων στην Εθνική Σχο¬ 
λή Δικαστικών Λειτουργών. 2 

ΑΠΟΦΑΣΕΙ Σ 

Αριθ. 2/31571/0026 (1) 


Καθορισμός δικαιολογητικών για την πληρωμή των εξό¬ 
δων μετακίνησης και διαμονής μελών οικογένειας - 
συνοδών στρατιωτικών, αστυνομικών κ.λπ., σοβαρά 
τραυματιζομένων κατά την εκτέλεση των υπηρεσι¬ 
ακών τους καθηκόντων. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 26 παρ. 1 του ν. 2362/1995 «Περί Δημο¬ 
σίου Λογιστικού, ελέγχου των δαπανών του Κράτους 
και άλλες διατάξεις» (Α' 247), όπως αντικαταστάθηκε 
με το άρθρο 26 του ν. 3871/2010 (Α' 141). 

β) Της παρ. 10 του άρθρου 30 του ν. 3731/2008 (Α' 263), 
όπως συμπληρώθηκε με το δεύτερο εδάφιο, της παρ. 2, 
του άρθρου 16, του ν. 3938/2011 (Α' 61). 

ε) Του άρθρου 90 του Κώδικα, ο οποίος κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α' 98). 

2. Την υπ’ αριθμ. Υ48/9-7-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Στάίκούρα» (Β' 2105). 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού. 

4. Την ανάγκη καθορισμού δικαιολογητικών για την 
πληρωμή εξόδων μετακίνησης και διαμονής μελών οι¬ 
κογένειας - συνοδών στρατιωτικών, αστυνομικών κλπ. 


που τραυματίστηκαν/τραυματίζονται σοβαρά κατά την 
εκτέλεση των υπηρεσιακών τους καθηκόντων, αποφα¬ 
σίζουμε: 

1. Καθορίζουμε τα απαιτούμενα δικαιολογητικά, για 
την έκδοση χρηματικών ενταλμάτων και την πληρω¬ 
μή δαπανών για έξοδα ταξιδιού και διαμονής, μελών 
της οικογένειας-συνοδών στρατιωτικών, αστυνομικών, 
πυροσβεστικών υπάλληλων, λιμενικών, συνοριακών 
φυλάκων, ειδικών φρουρών και υπαλλήλων της τέως 
Αγροφυλακής, καθώς και εποχικών δασοπυροσβεστών, 
που τραυματίστηκαν/τραυματίζονται σοβαρά, κατά 
την εκτέλεση υπηρεσίας και ένεκα αυτής, ως ακο¬ 
λούθως: 

Α. Νοσηλεία σε Μονάδα Εντατικής Θεραπείας 
α. Αντίγραφο απόφασης του αρμόδιου, για την ανά¬ 
ληψη της σχετικής υποχρέωσης, οργάνου. 

β. Κατάσταση πληρωμής δαπάνης, σε τρία (3) αντίγρα¬ 
φα, που συντάσσεται από το διατάκτη και περιλαμβάνει 
κατά στήλη: ι) Στοιχεία δικαιούχων (ονοματεπώνυμο, 
πατρώνυμο, Αριθμό Φορολογικού Μητρώου [ΑΦΜ], αριθ¬ 
μός τραπεζικού λογαριασμού σε μορφή ΙΒΑΝ, κ.λπ.), 
ιι) δικαιούμενο ποσό, ιιι) τυχόν κρατήσεις (αναλυτικά 
και στο σύνολό τους) και ιν) καθαρό πληρωτέο ποσό 
στους δικαιούχους. 

Η κατάσταση θεωρείται από τον Προϊστάμενο της 
οικείας Υπηρεσίας Οικονομικού. 

γ. Πιστοποιητικό οικογενειακής κατάστασης του/των 
δικαιούχου/χων μέλους/μελών της οικογένειας του πα- 
θόντος (ανιόντες, κατιόντες, σύζυγος, αδέλφια). 

δ. Βεβαίωση μόνιμης κατοικίας του/των δικαιούχου/χων 
που εκδίδεται από την οικεία δημοτική αρχή. 

ε. Πιστοποιητικό υπηρεσιακής κατάστασης του πα- 
θόντος. 

στ. Βεβαίωση του οικείου νοσηλευτικού ιδρύματος 
περί του χρόνου νοσηλείας του παθόντος στη Μονάδα 
Εντατικής Θεραπείας. 

ζ. Αιτιολογημένη γνωμάτευση της Ανώτατης Στρα¬ 
τού Υγειονομικής Επιτροπής (ΑΣΥΕ), με την οποία θα 
διαπιστώνεται ο τραυματισμός, κατά την εκτέλεση της 
υπηρεσίας και ένεκα αυτής. 

η. Απόκομμα ή αποκόμματα αεροπορικών ή σιδηρο¬ 
δρομικών ή ατμοπλοϊκών εισιτηρίων. 

θ. Αποδείξεις ξενοδοχείου ή άλλου καταλύματος, στο 
οποίο διαμένει/ουν ο/οι δικαιούχος/οι. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Β. ΜΑΚΡΟΧΡΟΝΙΑ ΝΟΣΗΛΕΙΑ 

Τα ανωτέρω, πλην του υπό στοιχείο (στ), δικαιολογητι- 
κά. Επιπλέον στη Γνωμάτευση της ΑΣΥΕ θα βεβαιώνεται 
ότι ο τραυματισμός απαιτεί μακροχρόνια νοσηλεία ή 
ότι προκάλεσε αναπηρία στον παθόντα σε ποσοστό 
τουλάχιστον 80%. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιανουάριου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΣΤΑΪΚΟΥΡΑΣ 
-♦- 

Αριθμ. 2294 (2) 

Ανακατανομή θέσεων επιτυχόντων στην Εθνική Σχολή 
Δικαστικών Λειτουργών. 

Ο ΥΠΟΥΡΓΟΣ ΔΙΚΑΙΟΣΥΝΗΣ, 
ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1. Τις διατάξεις του άρθρου 14 παρ. 2 του ν. 3689/2008 
« Εθνική Σχολή Δικαστικών Λειτουργών και άλλες διατά¬ 
ξεις» (Α' 164), όπως αυτό ισχύει μετά την τροποποίησή 
του με το ν. 3910/2011 (Α' 11). 

2. Την υπ’ αριθμ. 494/19-6-2012 κοινή απόφαση των 
Υπουργών Οικονομικών και Δικαιοσύνης, Διαφάνειας και 


Ανθρωπίνων Δικαιωμάτων (Γ' 610), με την οποία προκη¬ 
ρύχθηκε διαγωνισμός για την Εισαγωγή Σπουδαστών 
στην Εθνική Σχολή Δικαστικών Λειτουργών. 

3. Τον από 20-12-2012 πίνακα οριστικών αποτελεσμά¬ 
των κατά σειρά επιτυχίας της εξεταστικής επιτροπής 
εισαγωγικού διαγωνισμού υποψηφίων σπουδαστών στην 
Εθνική Σχολή Δικαστικών Λειτουργών (κατεύθυνση Δι¬ 
οικητικής Δικαιοσύνης). (Γ' 4/2013). 

4. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Ανακατανέμουμε τις σαράντα επτά (47) θέσεις επιτυ- 
χόντων της 19ης εκπαιδευτικής σειράς του εισαγωγικού 
διαγωνισμού της Εθνικής Σχολής Δικαστικών Λειτουρ¬ 
γών (κατεύθυνση Διοικητικής Δικαιοσύνης), ως ακο¬ 
λούθως: μία (1) θέση δοκίμου εισηγητή του Συμβουλίου 
της Επικράτειας, μία (1) θέση δοκίμου εισηγητή του 
Ελεγκτικού Συνεδρίου και σαράντα πέντε (45) θέσεις 
δοκίμων παρέδρων πρωτοδικείου των τακτικών διοικη¬ 
τικών δικαστηρίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιανουάριου 2013 

Ο ΥΠΟΥΡΓΟΣ 

ΑΝΤΩΝΙΟΣ ΡΟΥΠΑΚΙΩΤΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













